title: Eiropas Parlamenta Lēmums (ES) 2017/1717 (2017. gada 27. aprīlis) par Eiropas Policijas biroja (Eiropola) 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/313

         EIROPAS PARLAMENTA LĒMUMS (ES) 2017/1717
   (2017. gada 27. aprīlis)
   par Eiropas Policijas biroja (Eiropola) 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Policijas biroja 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas biroja 2015. finanšu gada pārskatiem ar Biroja atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Birojam par 2015. finanšu gada budžeta izpildi (05873/2017 – C8-0070/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2009. gada 6. aprīļa Lēmumu Nr. 2009/371/TI, ar ko izveido Eiropas Policijas biroju (Eiropolu) (4), un jo īpaši tā 43. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0107/2017),

               1.

               sniedz Eiropas Policijas biroja direktoram apstiprinājumu par Biroja 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas biroja direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 198. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 121, 15.5.2009., 37. lpp.

      (5)  OV L 328, 7.12.2013., 42. lpp.


title: Padomes Lēmums (KĀDP) 2015/2051 (2015. gada 16. novembris), ar ko groza Lēmumu 2013/730/KĀDP par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai

text:
               17.11.2015

               LV

               Eiropas Savienības Oficiālais Vēstnesis

               L 300/19

         PADOMES LĒMUMS (KĀDP) 2015/2051
   (2015. gada 16. novembris),
   ar ko groza Lēmumu 2013/730/KĀDP par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padomes Lēmumā 2013/730/KĀDP (1) paredzēts, ka Savienība sniedz ieguldījumu Dienvidaustrumeiropas un Austrumeiropas informācijas apstrādes centra vieglo un kājnieku ieroču kontrolei (SEESAC) projektā, lai mazinātu apdraudējumu, ko rada kājnieku ieroču un vieglo ieroču (VIKI) un to munīcijas nelikumīga izplatīšana un tirdzniecība Dienvidaustrumeiropā.

               (2)

               Ar Lēmumu 2013/730/KĀDP atbalstītā projekta mērķis cita starpā ir uzlabot parasto ieroču un munīcijas krājumu glabāšanas drošības noteikumus un krājumu pārvaldību (“krājumu drošības komponents”).

               (3)

               Lēmuma 2013/730/KĀDP pielikuma 3.1. punktā Bosnija un Hercegovina, Kosova (2), Moldovas Republika, Melnkalne, Serbija un bijusī Dienvidslāvijas Maķedonijas Republika ir norādītas kā krājumu drošības komponenta saņēmējvalstis, savukārt Albānija nav norādīta.

               (4)

               Atbilstoši īstenošanas aģentūras SEESAC viedoklim un piekrītot Albānijas iestādēm, ir nepieciešams, lai Albānija arī saņemtu krājumu drošības komponentu, un saskaņā ar Lēmumu 2013/730/KĀDP ir pieejams finansējums.

               (5)

               Tādēļ Lēmums 2013/730/KĀDP būtu jāgroza, lai Albānija būtu krājumu drošības komponenta saņēmējvalsts,

         IR PIEŅĒMUSI ŠO LĒMUMU.
   1. pants
   Lēmuma 2013/730/KĀDP pielikuma 3.1. punktu aizstāj ar šādu:

      “3.1.   Krājumu drošības palielināšana, izmantojot infrastruktūras uzlabojumus un spēju veidošanu

      Mērķis
      Albānijā, Bosnijā un Hercegovinā, Kosovā (*), Moldovas Republikā, Melnkalnē, Serbijā un bijušajā Dienvidslāvijas Maķedonijas Republikā, uzlabojot parasto ieroču un munīcijas krājumu glabāšanas drošības noteikumus un krājumu pārvaldību, ar šo darbību mazinās apdraudējumu, ko rada VIKI un to munīcijas izplatīšana un nelikumīga tirdzniecība.
      Apraksts
      Sekmīgi īstenojot Padomes Lēmumu 2010/179/KĀDP, kuram ir divējāda pieeja, proti, 1) trīs valstīs uzlabot glabāšanas vietu drošību (3) un 2) vairot tā personāla spējas, kura uzdevums ir pārvaldīt krājumus (4), tika būtiski uzlaboti drošības noteikumi un samazināts risks, ka notiek negribēta VIKI un to munīcijas krājumu izplatīšana. Pamatojoties uz šiem sasniegumiem, otrajā projekta stadijā turpinās uzlabot Dienvidaustrumeiropas ieroču un munīcijas noliktavu drošību, atbilstoši starptautiskai paraugpraksei un standartiem papildus sniedzot īpašu tehnisku un ar infrastruktūru saistītu palīdzību. Iegādājoties un ierīkojot iekārtas, kas ir vajadzīgas tam, lai panāktu ieroču un munīcijas krājumu drošību, ar projekta darbībām sniegs atbalstu Albānijas, Bosnijas un Hercegovinas, Moldovas Republikas, Melnkalnes un bijušās Dienvidslāvijas Maķedonijas Republikas aizsardzības ministrijām, kā arī Serbijas, bijušās Dienvidslāvijas Maķedonijas Republikas un Kosovas (*) iekšlietu ministrijām. Turklāt vajadzības gadījumā par krājumu pārvaldību atbildīgajiem darbiniekiem nodrošinās apmācību. Objektus, kuru drošību paredzēts uzlabot, izraudzīsies, pamatojoties uz izvērtējumu par prioritātēm un to radītajiem drošības riskiem.
      Jo īpaši ar projektu paredzēts veikt šādas darbības:

                  —

                  Albānija: veikt drošības uzlabojumus Aizsardzības ministrijas munīcijas un parasto ieroču glabātavās (maksimums divos objektos), tostarp ierīkojot un/vai atjaunojot drošības perimetra iežogojumu un apgaismojumu, ielaušanās signalizācijas sistēmas, televizuālās uzraudzības sistēmas kameras (CCTV) un telesakaru iekārtas,

                  —

                  Bosnija un Hercegovina: veikt drošības uzlabojumus Aizsardzības ministrijas munīcijas un parasto ieroču glabātavās, tostarp ierīkojot un/vai atjaunojot drošības perimetra iežogojumu un apgaismojumu, ielaušanās signalizācijas sistēmas, televizuālās uzraudzības sistēmas kameras (CCTV) un telesakaru iekārtas, tādējādi papildinot darbu, ko attiecībā uz krājumu drošumu veikusi UNDP un EDSO,

                  —

                  Kosova (*): uzlabot Policijas departamenta krājumu pārvaldības spējas, rīkojot apmācību un veicot pašreizējā stāvokļa novērtējumu. Atjaunot vienu nelielu vietējo VIKI un munīcijas noliktavu,

                  —

                  bijusī Dienvidslāvijas Maķedonijas Republika: nostiprināt drošību Iekšlietu ministrijas centrālajā glabāšanas vietā (Ormanā), iegādājoties drošības iekārtas un veicot infrastruktūras modernizāciju, tostarp atjaunojot drošības perimetra iežogojumu; ierīkojot CCTV iekārtas un drošības apgaismojumu; un noliktavu ēkās ierīkojot jaunas drošības durvis. Nostiprināt bijušās Dienvidslāvijas Maķedonijas Republikas Bruņoto spēku centrālās glabātavas drošību, proti, iegādāties un ierīkot videonovērošanas iekārtas un, salabojot iežogojumu, ierīkojot jaunus vārtus un atjaunojot noliktavas drošības durvis, uzlabot ēku un perimetra drošību,

                  —

                  Moldovas Republika: nostiprināt drošību Iekšlietu ministrijas Centrālajā Ieroču un munīcijas noliktavā (CAMD), tostarp ierīkojot drošības žogus, iekļūšanas kontroles sistēmas un iegādājoties ieroču e-reģistru,

                  —

                  Melnkalne: veikt fiziskās drošības uzlabojumus Brezoviku munīcijas glabātavā, tostarp kopumā uzlabojot noliktavas drošības infrastruktūru. Izstrādāt noliktavās glabāto ieroču un munīcijas centrālo reģistru,

                  —

                  Serbija: nostiprināt drošību galvenajā Iekšlietu ministrijas VIKI glabātavā, tostarp modernizējot videonovērošanu un piekļūšanas kontroli,

                  —

                  Reģionāla apmācība krājumu pārvaldības jomā: to (reizi gadā) paredzēts īstenot reģiona līmenī un (kad rodas vajadzība) valsts līmenī.

            Projekta rezultāti un īstenošanas rādītāji
      Projekta rezultātā Dienvidaustrumeiropā tiks uzlabota drošība, ar šādiem pasākumiem samazinot nelikumīgas tirdzniecības risku:

                  —

                  īstenojot ar objektīviem kritērijiem novērtējamu, uz drošību vērstu infrastruktūras modernizāciju, palielinās drošību VIKI glabātavās, kas atrodas Albānijā (maksimums 2) Bosnijā un Hercegovinā (4), Kosovā (*) (1), Moldovas Republikā (2), Melnkalnē (1), Serbijā (1) un bijušajā Dienvidslāvijas Maķedonijas Republikā (2),

                  —

                  trīs semināros apmācot vismaz 60 darbiniekus no saņēmējvalstīm un valsts līmenī nodrošinot mērķtiecīgu apmācību, palielinās personāla kompetenci garantēt krājumu drošību.”

   2. pants
   Šis lēmums stājas spēkā tā pieņemšanas dienā.

      Briselē, 2015. gada 16. novembrī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2013/730/KĀDP (2013. gada 9. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai (OV L 332, 11.12.2013., 19. lpp.).

      (2)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

      (3)  Ierīkojot videonovērošanu, tika uzlabota Horvātijas Iekšlietu ministrijas Centrālās ieroču noliktavas “MURAT” drošība; Bosnijā un Hercegovinā tika ierīkotas 41 drošības durvis un Aizsardzības ministrijas četrās VIKI un munīcijas glabāšanas vietās tika pastiprināta drošība; tika uzlabota Melnkalnes Aizsardzības Ministrijas munīcijas noliktavas “TARAS” drošība, to modernizējot atbilstīgi starptautiskiem drošības standartiem.

      (4)  Tika izstrādāts krājumu pārvaldības mācību kurss, un kopumā 58 operatīvā līmeņa amatpersonas no Bosnijas un Hercegovinas, Horvātijas, bijušās Dienvidslāvijas Maķedonijas Republikas, Melnkalnes un Serbijas aizsardzības ministrijām, bruņotiem spēkiem un iekšlietu ministrijām tika apmācītas krājumu pārvaldības jautājumos.


title: Padomes Lēmums 2011/423/KĀDP ( 2011. gada 18. jūlijs ) par ierobežojošiem pasākumiem pret Sudānu un Dienvidsudānu un ar ko atceļ Kopējo nostāju 2005/411/KĀDP

text:
               19.7.2011

               LV

               Eiropas Savienības Oficiālais Vēstnesis

               L 188/20

         PADOMES LĒMUMS 2011/423/KĀDP
   (2011. gada 18. jūlijs)
   par ierobežojošiem pasākumiem pret Sudānu un Dienvidsudānu un ar ko atceļ Kopējo nostāju 2005/411/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2005. gada 30. maijā pieņēma Kopējo nostāju 2005/411/KĀDP (1) par ierobežojošiem pasākumiem pret Sudānu. Ar Kopējo nostāju 2005/411/KĀDP vienā juridiskā instrumentā ir integrēti ar Kopējo nostāju 2004/31/KĀDP (2) noteiktie pasākumi, kā arī pasākumi, kas jānosaka saskaņā ar Apvienoto Nāciju Organizācijas Drošības padomes Rezolūciju 1591 (2005) (“ANO DPR 1591 (2005)”).

               (2)

               Būtu jāpielāgo ar Kopējo nostāju 2005/411/KĀDP noteikto ierobežojošo pasākumu joma, un minētā Kopējā nostāja būtu jāaizstāj.

               (3)

               Procedūrā, ar ko groza šā lēmuma pielikumu, būtu jāparedz prasība, ka sarakstā iekļautajām personām un vienībām norāda iemeslus iekļaušanai Sankciju komitejas, kas izveidota ar ANO DPR 1591 (2005), nosūtītajā sarakstā, lai dotu tām iespēju iesniegt apsvērumus. Ja tiek iesniegti apsvērumi vai ja tiek iesniegti jauni būtiski pierādījumi, Padomei, ņemot tos vērā, būtu jāpārskata lēmums un jāinformē par to attiecīgā persona vai vienība.

               (4)

               Šajā lēmumā ir ievērotas pamattiesības un principi, kas atzīti jo īpaši Eiropas Savienības Pamattiesību hartā, un jo īpaši tiesības uz efektīvu aizsardzību un taisnīgu tiesu, īpašuma tiesības un tiesības uz personas datu aizsardzību. Šis lēmums būtu jāpiemēro saskaņā ar šīm tiesībām un principiem.

               (5)

               Šajā lēmumā arī pilnībā ievēroti dalībvalstu pienākumi saskaņā ar Apvienoto Nāciju Organizācijas Statūtiem un Apvienoto Nāciju Organizācijas Drošības padomes rezolūciju juridiski saistošā būtība.

               (6)

               Savienības īstenošanas pasākumi ir izklāstīti Padomes Regulā (EK) Nr. 131/2004 (2004. gada 26. janvāris) par dažiem ierobežojošiem pasākumiem attiecībā uz Sudānu (3) un Padomes Regulā (EK) Nr. 1184/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā (4),

         IR PIEŅĒMUSI ŠO LĒMUMU.
   1. pants
   Saskaņā ar Apvienoto Nāciju Organizācijas Drošības padomes Rezolūciju (ANODPR) 1591 (2005) ierobežojošos pasākumus, kas izklāstīti šā lēmuma 2. panta 1. punkta un 3. panta 1. punktā, piemēro tām personām, kas kavē miera procesu, rada draudus stabilitātei Darfūrā un reģionā, pārkāpj starptautiskos tiesību aktus cilvēktiesību jomā vai veic citus nežēlīgus noziegumus, pārkāpj ieroču embargo un/vai ir atbildīgas par uzbrūkošiem militāriem pārlidojumiem Darfūras reģionā un pāri tam, un ko nosaukusi Komiteja, kura izveidota ar ANODPR 1591 (2005) 3. punktu (“sankciju komiteja”).
   Attiecīgās personas ir uzskaitītas šā lēmuma pielikumā.
   2. pants
   1.   Dalībvalstis veic visus vajadzīgos pasākumus, lai novērstu, ka to teritorijās iebrauc vai to teritorijas šķērso personas, kas minētas 1. pantā.
   2.   Šā panta 1. punkts neuzliek nevienai dalībvalstij saistības liegt saviem pilsoņiem iebraukt tās teritorijā.
   3.   Šā panta 1. punkta noteikumus nepiemēro, ja sankciju komiteja konstatē, ka šis ceļojums notiek humānu iemeslu dēļ, tostarp reliģiska pienākuma dēļ, vai ja sankciju komiteja secina, ka šis izņēmums sekmētu Apvienoto Nāciju Organizācijas Drošības padomes rezolūciju mērķu sasniegšanu, veicinot mieru un stabilitāti Sudānā un reģionā.
   4.   Gadījumos, ja saskaņā ar 3. punktu kāda dalībvalsts ļauj tās teritorijā iebraukt vai to šķērsot sankciju komitejas norādītajām personām, atļauja dod tiesības sasniegt tikai to mērķi, kam atļauja piešķirta, un to var izmantot tikai personas, uz kurām tā attiecas.
   3. pants
   1.   Iesaldē visus līdzekļus, citus finanšu aktīvus un saimnieciskos resursus, kas pieder vai ko tieši vai netieši kontrolē personas, kuras minētas 1. pantā, vai kas pieder vai ko tieši vai netieši kontrolē šīs personas vai jebkuras personas, kuras rīkojas viņu vārdā vai viņu vadībā, kas norādīti pielikumā.
   2.   Līdzekļi, finanšu aktīvi un saimnieciskie resursi nav tieši vai netieši pieejami šādām personām vai vienībām, un tās no tiem negūst labumu.
   3.   Izņēmumi pieļaujami attiecībā uz līdzekļiem, citiem finanšu aktīviem un saimnieciskajiem resursiem, ja:

               a)

               tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

               b)

               tie paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

               c)

               tie paredzēti vienīgi nodevu maksājumiem vai pakalpojumu maksājumiem par iesaldēto līdzekļu, citu finanšu aktīvu vai saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem,
               pēc tam, kad attiecīgā dalībvalsts nosūtījusi sankciju komitejai paziņojumu par nodomu vajadzības gadījumā atļaut pieeju šādiem līdzekļiem, citiem finanšu aktīviem un saimnieciskajiem resursiem, un ja sankciju komiteja divu darba dienu laikā pēc šāda paziņojuma nav pieņēmusi pretēju lēmumu;

               d)

               tie nepieciešami ārkārtas izdevumiem pēc tam, kad attiecīgā dalībvalsts ir nosūtījusi paziņojumu sankciju komitejai un tā tos ir apstiprinājusi;

               e)

               uz tiem attiecas tiesisks, administratīvs vai arbitrāžas noteikts apgrūtinājums vai spriedums; tādā gadījumā šos līdzekļus, citus finanšu aktīvus un saimnieciskos resursus var izmantot, lai apmierinātu šādu apgrūtinājumu vai spriedumu, ja vien apgrūtinājums vai spriedums stājies spēkā pirms ANO DPR 1591 (2005) pieņemšanas dienas, ja tas nav par labu šajā pantā minētai personai vai vienībai un ja attiecīgā dalībvalsts par to nosūtījusi paziņojumu sankciju komitejai.

         4.   Šā panta 2. punktu nepiemēro iesaldētu kontu papildinājumiem:

               a)

               procentiem vai citiem ieņēmumiem no minētajiem kontiem; vai

               b)

               maksājumiem, kas nokārtojami saskaņā ar līgumiem, nolīgumiem un saistībām, kuras noslēdza vai radās līdz dienai, kad uz minētajiem kontiem attiecināja ierobežojošus pasākumus,

         ar noteikumu, ka visiem šādiem procentiem, citiem ienākumiem un maksājumiem turpina piemērot 1. punktu.
   4. pants
   1.   Dalībvalstu pilsoņiem vai no dalībvalstu teritorijām, vai izmantojot to karoga kuģus vai gaisa kuģus, neatkarīgi no to izcelsmes, aizliegts veikt ieroču un ar tiem saistīto visu veidu materiālu, tostarp ieroču un munīcijas, militāro transportlīdzekļu un ekipējuma, paramilitāro spēku ekipējuma un rezerves daļu pārdošanu, piegādi vai nodošanu Sudānai vai Dienvidsudānai vai to eksportu uz Sudānu vai Dienvidsudānu.
   2.   Tāpat ir aizliegts:

               a)

               tieši vai netieši jebkurai fiziskai vai juridiskai personai, vienībai vai struktūrai Sudānā vai Dienvidsudānā vai izmantošanai Sudānā vai Dienvidsudānā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi vai izmantošanu;

               b)

               tieši vai netieši jebkurai fiziskai vai juridiskai personai, vienībai vai struktūrai Sudānā vai Dienvidsudānā vai izmantošanai Sudānā vai Dienvidsudānā piešķirt finansējumu vai finanšu palīdzību saistībā ar 1. punktā minētajiem priekšmetiem, tostarp, jo īpaši, piešķīrumus, aizdevumus un eksporta kredītu apdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpnieka pakalpojumiem vai citiem pakalpojumiem;

               c)

               apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos aizliegumus.

         5. pants
   1.   Lēmuma 4. pantu nepiemēro:

               a)

               tāda militāra ekipējuma pārdošanai, piegādei, nodošanai vai eksportam, kas nav paredzēts nonāvēšanai, bet kas paredzēts vienīgi humānai palīdzībai, cilvēktiesību uzraudzībai vai lietošanai aizsardzības nolūkā, vai Apvienoto Nāciju Organizācijas (ANO), Āfrikas Savienības un Eiropas Savienības īstenotām iestāžu darba uzlabošanas programmām, vai materiālu, kas paredzēts Eiropas Savienības, ANO un Āfrikas Savienības krīzes pārvarēšanas operācijām;

               b)

               lai pārdotu, piegādātu, nodotu vai eksportētu transportlīdzekļus, kas nav paredzēti militāriem mērķiem un kuri ir izgatavoti no ballistiskas aizsardzības materiāliem, vai kuros ir uzstādīti šādi materiāli, vienīgi nolūkā nodrošināt Sudānā vai Dienvidsudānā izvietotā Eiropas Savienības un tās dalībvalstu personāla aizsardzību;

               c)

               tehniskās palīdzības, starpnieku pakalpojumu un citu pakalpojumu sniegšanai, kas saistīti ar šādu ekipējumu vai šādām programmām un darbībām;

               d)

               finansējuma un finansiālās palīdzības sniegšanai attiecībā uz šādu ekipējumu vai šādām programmām un darbībām;

               e)

               tāda atmīnēšanas ekipējuma un materiālu pārdošanai, piegādei, nodošanai vai eksportam, kas paredzēts atmīnēšanas operācijām;

               f)

               tehniskās palīdzības, starpnieku pakalpojumu un citu pakalpojumu un finansiālās palīdzības sniegšanai, un pārdošanas, piegādes, nodošanas vai eksporta darījumiem, kas paredzēti Visaptverošā Miera nolīguma īstenošanai;

               g)

               tāda militāra ekipējuma pārdošanai, piegādei, nodošanai vai eksportam, kas nav paredzēts nonāvēšanai, bet kas paredzēts vienīgi Dienvidsudānas drošības sektora reformu procesa atbalstam, kā arī ar šādu ekipējumu saistītam finansējumam, finanšu palīdzībai vai tehniskai palīdzībai;

         ar nosacījumu, ka šādas piegādes ir iepriekš apstiprinājusi attiecīgās dalībvalsts kompetentā iestāde.
   2.   Lēmuma 4. pants neattiecas arī uz aizsargtērpiem, tostarp artilērijas jakām un militārām ķiverēm, ko Apvienoto Nāciju Organizācijas personāls, Eiropas Savienības vai tās dalībvalstu personāls, plašsaziņas līdzekļu pārstāvji, humānās palīdzības un attīstības darbinieki un ar to saistītais personāls uz laiku eksportē uz Sudānu vai Dienvidsudānu tikai savai personiskajai lietošanai.
   3.   Dalībvalstis izvērtē katru šajā punktā noteikto piegāžu gadījumu atsevišķi, ņemot vērā visus kritērijus, kas norādīti Padomes Kopējā nostājā 2008/944/KĀDP (2008. gada 8. decembris), ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli (5). Dalībvalstis pieprasa atbilstīgu drošības kontroli attiecībā uz tādu atļauju ļaunprātīgu izmantošanu, kas piešķirtas saskaņā ar šo punktu, un pēc vajadzības paredz pasākumus ekipējuma nogādāšanai atpakaļ izcelsmes valstī.
   6. pants
   Padome sagatavo sarakstu, kas sniegts pielikumā, un īsteno jebkuras tā izmaiņas, pamatojoties uz sankciju komitejas noteikto.
   7. pants
   1.   Ja Apvienoto Nāciju Organizācijas Drošības padome vai sankciju komiteja sarakstā iekļauj personu vai vienību, Padome šādu personu vai vienību iekļauj pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust savus apsvērumus.
   2.   Ja ir iesniegti apsvērumi vai ja ir iesniegti jauni, būtiski pierādījumi, Padome pārskata savu lēmumu un par to informē attiecīgo personu vai vienību.
   8. pants
   1.   Pielikumā ir ietverts Apvienoto Nāciju Organizācijas Drošības padomes vai Sankciju komitejas sniegtais pamatojums personu un vienību iekļaušanai sarakstā.
   2.   Pielikumā arī iekļauj, ja iespējams, Drošības padomes vai Sankciju komitejas sniegto informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdus, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā ir zināma, kā arī amatu vai profesiju. Attiecībā uz vienībām tāda informācija var būt nosaukumi, reģistrācijas vieta un datums, reģistrācijas numurs un uzņēmējdarbības veikšanas vieta. Pielikumā norāda arī datumu, kad Drošības padome vai Sankciju komiteja iekļāvusi sarakstā.
   9. pants
   1.   Pasākumus, kas minēti 2. un 3. pantā, pārskata līdz 2012. gada 19. jūlijam, ievērojot to, ko Apvienoto Nāciju Organizācijas Drošības padome noteikusi attiecībā uz stāvokli Sudānā.
   2.   Pasākumus, kas minēti 4. pantā, pārskata līdz dienai, kas minēta šā panta 1. punktā, un pēc tam ik pēc 12 mēnešiem. Šos pasākumus atceļ, ja Padome uzskata, ka to mērķi ir sasniegti.
   10. pants
   Ar šo atceļ Kopējo nostāju 2005/411/KĀDP.
   11. pants
   Šis lēmums stājas spēkā tā pieņemšanas dienā.

      Briselē, 2011. gada 18. jūlijā

            Padomes vārdā –

            priekšsēdētāja

         C. ASHTON

      (1)  OV L 139, 2.6.2005., 25. lpp.

      (2)  OV L 6, 10.1.2004., 55. lpp.

      (3)  OV L 21, 28.1.2004., 1. lpp.

      (4)  OV L 193, 23.7.2005., 9. lpp.

      (5)  OV L 335, 13.12.2008., 99. lpp.

      PIELIKUMS

         TO PERSONU UN VIENĪBU SARAKSTS, KAS MINĒTAS 1. UN 3. PANTĀ

                  1.

                  Uzvārds, vārds(-i): ELHASSAN, Gaffar Mohamed

                  Cita informācija: Sudānas bruņoto spēku ģenerālmajors un Rietumu militārā reģiona komandieris
                  ANO norādes datums: 2006. gada 25. aprīlis

                  2.

                  Uzvārds, vārds(-i): HILAL, Sheikh Musa

                  Cita informācija: Ziemeļdarfūras Jalul cilts galvenais vecākais
                  ANO norādes datums: 2006. gada 25. aprīlis

                  3.

                  Uzvārds, vārds(-i): SHANT, Adam Yacub

                  Cita informācija: Sudānas Atbrīvošanas armijas komandieris
                  ANO norādes datums: 2006. gada 25. aprīlis

                  4.

                  Uzvārds, vārds(-i): BADRI, Gabril Abdul Kareem

                  Cita informācija: Valsts reformu un attīstības kustības komandieris
                  ANO norādes datums: 2006. gada 25. aprīlis


title: Padomes lēmums (2001. gada 3. decembris) par tāda papildprotokola noslēgšanu, ar ko pielāgo tirdzniecības aspektus, kuri paredzēti Pagaidu nolīgumā starp Eiropas Kopienu, no vienas puses, un Bijušo Dienvidslāvijas Maķedonijas Republiku, no otras puses, lai ņemtu vērā starp pusēm notikušo sarunu iznākumu par savstarpējām preferenču koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli

text:
Svarīgs juridisks paziņojums

|

32001D0917

Oficiālais Vēstnesis L 342 , 27/12/2001 Lpp. 0024 - 0026

		Padomes lēmums(2001. gada 3. decembris)par tāda papildprotokola noslēgšanu, ar ko pielāgo tirdzniecības aspektus, kuri paredzēti Pagaidu nolīgumā starp Eiropas Kopienu, no vienas puses, un Bijušo Dienvidslāvijas Maķedonijas Republiku, no otras puses, lai ņemtu vērā starp pusēm notikušo sarunu iznākumu par savstarpējām preferenču koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli(2001/917/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu un tā 300. panta 4. punktu,ņemot vērā Komisijas priekšlikumu,tā kā(1) Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, še turpmāk "Stabilizācijas un asociācijas nolīgums", tika parafēts 2000. gada 24. novembrī un parakstīts 2001. gada 9. aprīlī vēstuļu apmaiņas ceļā Luksemburgā. Stabilizācijas un asociācijas nolīguma 27. panta 4. punkts paredz, ka vīnu un stipro alkoholisko dzērienu tirdzniecības režīms vēl jānosaka;(2) Pagaidu nolīgums, kas nodrošina tirdzniecības sakaru attīstību, izveidojot līgumattiecības, un kas īsteno Stabilizācijas un asociācijas nolīguma par tirdzniecību un ar tirdzniecību saistītiem jautājumiem noteikumus, ir stājies spēkā 2001. gada 1. jūnijā. Pagaidu nolīguma 14. panta 4. punkts atkārto saistības vīna un stipro alkoholisko dzērienu nolīgumam;(3) saskaņā ar Padomes 1998. gada 11. martā pieņemtajām direktīvām Komisija un Bijusī Dienvidslāvijas Maķedonijas Republika 2001. gada 20. jūnijā panāca vienošanos par jaunām savstarpējām tirdzniecības koncesijām dažiem vīniem un par vīnu un stipro alkoholisko dzērienu nosaukumu savstarpēju atzīšanu, aizsardzību un kontroli. Lai nodrošinātu vispārējā stabilizācijas procesa saskanīgumu, minēto sarunu rezultāti jāiestrādā Stabilizācijas un asociācijas nolīgumā kā papildprotokols;(4) Komisijai, kam palīdz Muitas kodeksa komiteja, kura izveidota ar 248.a pantu Padomes 1992. gada 12. oktobra Regulā (EEK) Nr. 2913/92, ar ko izveido Kopienas Muitas kodeksu [1], neatkarīgi no 62. panta Padomes 1999. gada 17. maija Regulā (EK) Nr. 1493/1999 par vīna tirgus kopīgo organizāciju [2], jāizstrādā noteikumi, lai pieņemtu īstenošanas regulas par dažiem vīniem paredzētām preferenciālām tirdzniecības koncesijām. Komisija īstenošanas regulās izdara vajadzīgos grozījumus un tehniskos pielāgojumus, kuri var izrietēt no jauniem preferenču nolīgumiem, protokoliem, vēstuļu apmaiņas vai cita veida aktiem, kas noslēgti starp Eiropas Kopienu un Bijušo Dienvidslāvijas Maķedonijas Republiku, vai kuri vajadzīgi kombinētās nomenklatūras un TARIC kodu izmaiņu dēļ;(5) lai atvieglotu konkrētu protokola noteikumu īstenošanu, Komisijai jāpiešķir pilnvaras Kopienas vārdā apstiprināt lēmumus, ar kuriem groza sarakstus un protokolus Nolīgumam par vīnu nosaukumu savstarpēju atzīšanu, aizsardzību un kontroli (protokola II pielikums) un Nolīgumam par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli (protokola III pielikums). Pieņemot šos tiesību aktus, Komisijai palīdz Vīna pārvaldības komiteja, kas izveidota ar Regulas (EK) Nr. 1493/1999 74. pantu, no vienas puses, un Stipro alkoholisko dzērienu aprites komiteja, kura izveidota ar 13. pantu Padomes 91. gada 29. maija Regulā (EEK) Nr. 1576/89, ar ko paredz vispārīgus noteikumus par stipro alkoholisko dzērienu definīciju, aprakstu un noformējumu [3], un Aromatizēto dzērienu aprites komiteja, kura izveidota ar 12. pantu Padomes 1991. gada 10. jūnija Regulā (EEK) Nr. 1601/1991, ar ko paredz vispārīgus noteikumus par aromatizētu vīnu, aromatizētu vīna dzērienu un aromatizētu vīna produktu kokteiļu definīciju, aprakstu un noformējumu [4], no otras puses;(6) pasākumi, kas vajadzīgi šā lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras Komisijai piešķirto izpildes pilnvaru īstenošanai [5],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts papildprotokols, ar ko pielāgo tirdzniecības aspektus, kuri paredzēti Pagaidu nolīgumā starp Eiropas Kopienu, no vienas puses, un Bijušo Dienvidslāvijas Maķedonijas Republiku, no otras puses, lai ņemtu vērā starp pusēm notikušo sarunu iznākumu par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli (še turpmāk "Protokols").Protokola teksts ir pievienots šim lēmumam.2. pants1. Ar šo Padomes priekšsēdētājs ir pilnvarots izraudzīties personu, kurai piešķirtas pilnvaras parakstīt Protokolu Kopienas vārdā, lai izteiktu Kopienas piekrišanu uzņemties saistības.2. Padomes priekšsēdētājs Kopienas vārdā sniedz paziņojumu par Protokola 3. pantā noteikto apstiprinājumu.3. pantsSaskaņā ar šā lēmuma 4. panta 2. punktā izklāstīto procedūru, neatkarīgi no Regulas (EK) Nr. 1493/1999 62. panta, Komisija pieņem noteikumus par to, kā dažiem vīniem piemērot tarifu kvotas, kas paredzētas Protokola I pielikumā, kā arī īstenošanas regulu grozījumus un tehniskos pielāgojumus, kuri vajadzīgi kombinētās nomenklatūras kodu un TARIC apakšgrupu izmaiņu dēļ vai kuri izriet no jauniem nolīgumiem, protokoliem, vēstuļu apmaiņas vai cita veida aktiem, kas noslēgti starp Eiropas Kopienu un Bijušo Dienvidslāvijas Maķedonijas Republiku.4. pants1. Komisijai palīdz Muitas kodeksa komiteja, kas izveidota ar Regulas (EEK) Nr. 2913/92 248.a pantu.2. Ja ir atsauce uz šo punktu, tad piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā noteiktais laika posms ir trīs mēneši.3. Komiteja pieņem savu reglamentu.5. pants1. Sadarbības padomei pieņemot lēmumus, kas attiecas uz to aizsargājamo nosaukumu sarakstu izstrādi, kuri paredzēti 4. panta 7. punktā un 14. panta 2. punkta a) apakšpunktā Nolīgumā par vīnu nosaukumu savstarpēju atzīšanu, aizsardzību un kontroli, Kopienas nostāju pēc Komisijas priekšlikuma ar kvalificētu balsu vairākumu pieņem Padome.2. Neierobežojot šā panta 1. punktu, lai piemērotu 13. un 14. pantu Nolīgumā par vīnu nosaukumu savstarpēju atzīšanu, aizsardzību un kontroli, Komisija atbilstīgi šā Lēmuma 6. panta 2. punktā izklāstītajai procedūrai noslēdz vajadzīgos aktus, ar kuriem groza Nolīguma sarakstus un Protokolu. Pārējos gadījumos, uz kuriem attiecas iepriekšminētie panti, Kopienas nostāju formulē un dara zināmu Komisija.6. pants1. Komisijai palīdz Vīna pārvaldības komiteja, kas izveidota ar Regulas (EK) Nr. 1493/1999 74. pantu.2. Ja ir atsauce uz šo punktu, tad piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā paredzētais laika posms ir viens mēnesis.3. Komiteja apstiprina savu reglamentu.7. pants1. Sadarbības padomei pieņemot lēmumus, kas attiecas uz to aizsargājamo nosaukumu sarakstu izstrādi, kuri paredzēti 4. panta 5. punktā un 14. panta 2. punkta a) apakšpunktā Nolīgumā par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, Kopienas nostāju pēc Komisijas priekšlikuma ar kvalificētu balsu vairākumu pieņem Padome.2. Neierobežojot šā panta 1. punktu, lai piemērotu 13. un 14. pantu Nolīgumā par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, Komisija atbilstīgi šā lēmuma 8. panta 2. punktā izklāstītajai procedūrai noslēdz vajadzīgos aktus, ar kuriem groza Nolīguma sarakstus un Protokolu. Pārējos gadījumos, uz kuriem attiecas iepriekšminētie panti, Kopienas nostāju formulē un dara zināmu Komisija.8. pants1. Komisijai palīdz Stipro alkoholisko dzērienu aprites komiteja, kas izveidota ar Regulas (EEK) Nr. 1576/89 13. pantu, un Aromatizētu vīnu, aromatizētu vīna dzērienu un aromatizētu vīna produktu kokteiļu aprites komiteja, kura izveidota ar Regulas (EEK) Nr. 1601/91 12. pantu.2. Ja ir atsauce uz šo punktu, tad piemēro Lēmuma 1999/468/EK 5. un 7. pantu.Lēmuma 1999/468/EK 5. panta 6. punktā paredzētais laikposms ir viens mēnesis.3. Komitejas apstiprina savu reglamentu.9. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 3. decembrīPadomes vārdā —priekšsēdētājsF. Vandenbroucke[1] OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 2700/2000 (OV L 311, 12.12.2000., 17. lpp.)[2] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2826/2000 (OV L 328, 23.12.2000., 2. lpp.).[3] OV L 160, 12.6.1989., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 3378/94 (OV L 366, 31.12.1994., 1. lpp.).[4] OV L 149, 14.6.1991., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 2061/96 (OV L 277, 30.10.1996., 1. lpp.).[5] OV L 184, 17.7.1999., 23. lpp.--------------------------------------------------


title: 2008/624/EK: Padomes Lēmums ( 2008. gada 8. jūlijs ), ar ko ieceļ amatā četrus Reģionu komitejas locekļus un četrus locekļa aizstājējus no Francijas

text:
               30.7.2008

               LV

               Eiropas Savienības Oficiālais Vēstnesis

               L 201/68

      PADOMES LĒMUMS

   (2008. gada 8. jūlijs),
   ar ko ieceļ amatā četrus Reģionu komitejas locekļus un četrus locekļa aizstājējus no Francijas
   (2008/624/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Francijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un locekļa aizstājējus (1).

               (2)

               Pēc Raymond FORNI kunga nāves ir atbrīvojusies viena komitejas locekļa vieta. Pēc Jean PUECH kunga, Juliette SOULABAILLE kundzes un Michel THIERS kunga pilnvaru termiņa beigām ir atbrīvojušās trīs komitejas locekļu vietas. Pēc Carola JORDA-DEDIEU kundzes un Jean-Pierre TEISSEIRE kunga pilnvaru termiņa beigām ir atbrīvojušās divas Reģionu komitejas locekļa aizstājēju vietas. Pēc Pierre HUGON kunga un Christophe ROUILLON kunga iecelšanas amatā par Reģionu komitejas locekļiem ir atbrīvojušās divas Reģionu komitejas locekļa aizstājēju vietas,

         IR NOLĒMUSI ŠĀDI.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, ir iecelti:

               a)

               komitejas locekļi:

                           —

                              Pierre HUGON kungs, Vice-président du Conseil général de la Loire (pilnvaru maiņa),

                           —

                              Pierre MAILLE kungs, Président du Conseil général du Finistère,

                           —

                              René SOUCHON kungs, Président du Conseil régional d’Auvergne,

                           —

                              Christophe ROUILLON kungs, Maire de Coulaines (pilnvaru maiņa),
                           un

               b)

               komitejas locekļa aizstājēji:

                           —

                              Jean-Michel DACLIN kungs, Adjoint au Maire de Lyon,

                           —

                              Rose-Marie FALQUE kundze, Maire d’Azerailles,

                           —

                              Rachel PAILLARD kundze, Maire de Bouzy,

                           —

                              Jean-Louis TOURENNE kungs, Président du Conseil général d’Ille et Vilaine.

         2. pants
   Šis lēmums stājas spēkā tā pieņemšanas dienā.

      Briselē, 2008. gada 8. jūlijā

            Padomes vārdā —

            priekšsēdētāja

         C. LAGARDE

      (1)  OV L 56, 25.2.2006., 75. lpp.


title: 2004/521/EK:Padomes lēmums (2004. gada 21. jūnijs), ar ko groza Lēmumu 2003/893/EK par konkrētu tērauda izstrādājumu tirdzniecību starp Eiropas Kopienu un Ukrainu

text:
               26.6.2004

               LV

               Eiropas Savienības Oficiālais Vēstnesis

               L 227/35

      PADOMES LĒMUMS

   (2004. gada 21. jūnijs),
   ar ko groza Lēmumu 2003/893/EK par konkrētu tērauda izstrādājumu tirdzniecību starp Eiropas Kopienu un Ukrainu
   (2004/521/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   tā kā:

               (1)

               No 2004. gada 1. maija Eiropas Savienības sastāvā ir desmit jaunas dalībvalstis – Čehija, Igaunija, Kipra, Latvija, Lietuva, Malta, Polija, Slovākija, Slovēnija un Ungārija. 2003. gada Pievienošanās akta 6. panta 8. punktā paredzēts, ka Kopienas piemērotos tērauda izstrādājumu importa daudzuma limitus pielāgo, pamatojoties uz importu jaunajās dalībvalstīs pēdējo gadu laikā.

               (2)

               Padome ar Lēmumu 2003/893/EK (1) noteikusi daudzuma limitus konkrētu Ukrainas izcelsmes tērauda izstrādājumu importam Eiropas Kopienā.

               (3)

               Sarunas ar Ukrainu par divpusēja tērauda nolīguma noslēgšanu vēl nav pabeigtas, un saskaņā ar 2003. gada Pievienošanās akta 6. panta 8. punkta trešo daļu jānodrošina esošo daudzuma limitu palielinājums, lai nodrošinātu tradicionālās tirdzniecības saglabāšanu pēc Eiropas Savienības paplašināšanās. Šā palielinājuma pamatā ir attiecīgo tērauda izstrādājumu vidējais importa apjoms jaunajās dalībvalstīs 2000., 2001. un 2002. gadā, kas koriģēts pro rata temporis (proporcionāli laikam), jo paplašināšanās notiek 2004. gada 1. maijā, un papildus koriģēts, piemērojot to pašu 30 % samazinājuma faktoru, kādu piemēro daudzuma limitiem, kas noteikti Ukrainas ieviesto dzelzs metāllūžņu eksporta šķēršļu dēļ. Pēc nolīguma noslēgšanas šos daudzuma limitus turpmāk mainīs pēc vajadzības.

               (4)

               Tādēļ jāgroza Padomes Lēmuma 2003/893/EK II pielikums,

         IR PIEŅĒMUSI ŠO LĒMUMU.
   1. pants
   Lēmuma 2003/893/EK II pielikumu aizstāj ar šā lēmuma pielikumu.
   2. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2004. gada 21. jūnijā

            Padomes vārdā —

            priekšsēdētājs

         J. WALSH

      (1)  OV L 333, 20.12.2003., 84. lpp.

      PIELIKUMS
      “
            II PIELIKUMS
            DAUDZUMA LIMITI – UKRAINA

                        Vienība: tonnas

                        Gads
                        Izstrādājumi

                        2004

                        SA Izstrādājumi no lokšņu materiāla

                        SA1 Tinumi

                        62 037

                        SA2 Biezās plāksnes

                        200 104

                        SA3 Citi izstrādājumi no lokšņu materiāla

                        66 608

                        SB Izstrādājumi no stiepļu materiāla

                        SB1 Sijas

                        12 481

                        SB2 Stiepļu stieņi

                        66 828

                        SB3 Citi izstrādājumi no stiepļu materiāla

                        122 170

                  ”


title: Padomes Lēmums 2012/225/KĀDP ( 2012. gada 26. aprīlis ), ar kuru groza Lēmumu 2010/232/KĀDP, ar ko atjauno ierobežojošus pasākumus pret Birmu/Mjanmu

text:
               27.4.2012

               LV

               Eiropas Savienības Oficiālais Vēstnesis

               L 115/25

         PADOMES LĒMUMS 2012/225/KĀDP
   (2012. gada 26. aprīlis),
   ar kuru groza Lēmumu 2010/232/KĀDP, ar ko atjauno ierobežojošus pasākumus pret Birmu/Mjanmu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 26. aprīlī pieņēma Lēmumu 2010/232/KĀDP (1).

               (2)

               Savienība ar cieņu un atzinību ir sekojusi līdzi vēsturiskajām pārmaiņām, kas pagājušajā gadā notikušas Mjanmā/Birmā, un ir rosinājusi turpināt plašās reformas, attīstot partnerattiecības ar politiskiem un pilsoniskās sabiedrības spēkiem. Savienība atzinīgi novērtēja arī konkrētos soļus šo mērķu īstenošanā.

               (3)

               Ņemot vērā šādu notikumu attīstību un lai izteiktu atzinību reformu procesam un to rosinātu, ierobežojošos pasākumus vajadzētu apturēt, izņemot ieroču embargo un tādu iekārtu embargo, kuras varētu izmantot iekšējām represijām – šādi embargo būtu jāsaglabā.

               (4)

               Lēmums 2010/232/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Ar šo Lēmuma 2010/232/KĀDP 15. pantu aizstāj ar šādu pantu:

      “15. pants
      1.   Šis lēmums stājas spēkā tā pieņemšanas dienā.
      2.   Šo lēmumu piemēro līdz 2013. gada 30. aprīlim.
      3.   Lēmuma 3. līdz 13.a pantā minētos pasākumus aptur līdz 2013. gada 30. aprīlim.”.

   2. pants
   Šā lēmuma pielikumā uzskaitītās personas svītro no personu saraksta, kas iekļauts Lēmuma 2010/232/KĀDP II pielikuma J daļā.
   3. pants
   Šis lēmums stājas spēkā tā pieņemšanas dienā.

      Luksemburgā, 2012. gada 26. aprīlī

            Padomes vārdā –

            priekšsēdētājs

         M. BØDSKOV

      (1)  OV L 105, 27.4.2010., 22. lpp.

      PIELIKUMS

         Lēmuma 2. pantā minētās personas

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe a.k.a Nan Than Htay

                  6.

                  Nang Lang Kham a.k.a. Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai a.k.a. Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung a.k.a. Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein a.k.a. Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Capitain Htun Zaw Win

                  30.

                  Yin Thu Aye

                  31.

                  Yi Phone Zaw


title: Padomes Lēmums (KĀDP) 2016/2144 (2016. gada 6. decembris), ar ko groza Lēmumu 2013/255/KĀDP par ierobežojošiem pasākumiem pret Sīriju

text:
               7.12.2016

               LV

               Eiropas Savienības Oficiālais Vēstnesis

               L 332/22

         PADOMES LĒMUMS (KĀDP) 2016/2144
   (2016. gada 6. decembris),
   ar ko groza Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 31. maijā pieņēma Lēmumu 2013/255/KĀDP.

               (2)

               Ņemot vērā ilgstošo humanitāro krīzi Sīrijā un Savienības pārstāvju izšķirošo nozīmi Sīrijas iedzīvotāju humanitāro vajadzību risināšanā, ir svarīgi, lai Sīrijā tiktu turpinātas humānās un civilās palīdzības darbības. Lai sniegtu humāno palīdzību vai atbalstu civiliedzīvotājiem Sīrijā, bieži ir nepieciešams iegādāties degvielu. Operatīvās situācijas attīstība Sīrijā ir parādījusi, ka pašreizējā sistēma par degvielas iegādes licencēšanu Sīrijā nav pietiekami praktiska.

               (3)

               Tādēļ ir nepieciešams grozīt humānās un civilās palīdzības atkāpi no ierobežojumiem, kas attiecas uz naftas produktu iegādi vai transportēšanu Sīrijā, lai nodrošinātu tādu atļauju izsniegšanas shēmu, kas labāk atspoguļo operatīvos apstākļus.

               (4)

               Turklāt un tā paša iemesla dēļ ir nepieciešams grozīt arī humanitāro atkāpi no ierobežojumiem, kas attiecas uz līdzekļu un saimniecisko resursu iesaldēšanu.

               (5)

               Minētie grozījumi nekādi neskar atbilstību Padomes Regulai (EK) Nr. 2580/2001 (2), Padomes Regulai (EK) Nr. 881/2002 (3) un Padomes Regulai (ES) 2016/1686 (4).

               (6)

               Konkrētu pasākumu īstenošanai ir vajadzīga Savienības papildu rīcība.

               (7)

               Attiecīgi būtu jāgroza Lēmums 2013/255/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2013/255/KĀDP groza šādi:

               1)

               lēmuma 5. pantā pievieno šādus punktus:
               “3.   Šā panta 1. un 2. punktā noteiktos aizliegumus nepiemēro publisku struktūru vai juridisku personu vai vienību, kuras saņem publisku finansējumu no Savienības vai dalībvalstīm, Sīrijā veiktai naftas produktu iegādei un transportēšanai vai ar šādu iegādi vai transportēšanu saistītam finansējumam vai finanšu palīdzībai, ko tās sniedz, lai nodrošinātu humāno palīdzību Sīrijā vai atbalstu civiliedzīvotājiem Sīrijā, ja šādi produkti tiek pirkti vai transportēti ar vienīgo nolūku sniegt humāno palīdzību Sīrijā vai atbalstu civiliedzīvotājiem Sīrijā.
               4.   Šā panta 1. un 2. punktā noteiktos aizliegumus nepiemēro diplomātisko vai konsulāro pārstāvniecību veiktai naftas produktu iegādei vai transportēšanai, ja šādi produkti ir pirkti vai transportēti pārstāvniecības oficiālajiem mērķiem.”;

               2)

               lēmuma 6. pantu aizstāj ar šādu:
               “6. pants
               1.   Lai palīdzētu civiliedzīvotājiem Sīrijā gadījumos, uz kuriem neattiecas 5. panta 3. punkts, un atkāpjoties no 5. panta 1. un 2. punkta, dalībvalsts kompetentās iestādes, pamatojoties uz vispārīgiem un īpašiem noteikumiem, ko tās uzskata par piemērotiem, var atļaut Sīrijā iegādāties vai transportēt naftas produktus un sniegt ar to saistītu finansējumu vai finanšu palīdzību ar noteikumu, ka ir izpildīti šādi nosacījumi:

                           a)

                           attiecīgās darbības tiek veiktas ar vienīgo nolūku sniegt humāno palīdzību Sīrijā vai atbalstu civiliedzīvotājiem Sīrijā; un

                           b)

                           ar attiecīgajām darbībām netiek pārkāpti nekādi šajā lēmumā paredzēti aizliegumi.

                     2.   Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo pantu, divu nedēļu laikā no atļaujas piešķiršanas. Attiecībā uz atļauju, kas piešķirta saskaņā ar 1. punktu, paziņojumā iekļauj informāciju par vienību, kurai atļauja piešķirta, un par tās humanitārajām darbībām Sīrijā.”;

               3)

               lēmuma 28. panta 6. punkta e) apakšpunktu svītro;

               4)

               pievieno šādu pantu:
               “28.a pants
               1.   Šā lēmuma 28. panta 5. punktā noteikto aizliegumu nepiemēro līdzekļiem vai saimnieciskajiem resursiem, kurus publiskas struktūras vai juridiskas personas vai vienības, kuras saņem publisku finansējumu, lai sniegtu humāno palīdzību Sīrijā vai atbalstu civiliedzīvotājiem Sīrijā, darījušas pieejamus I un II pielikumā uzskaitītajām fiziskām vai juridiskām personām un vienībām, ja šādi līdzekļi vai saimnieciskie resursi tiek sniegti saskaņā ar 5. panta 3. punktu.
               2.   Gadījumos, uz ko neattiecas šā panta 1. punkts, un atkāpjoties no 28.panta 5. punkta, dalībvalsts kompetentās iestādes var atļaut darīt pieejamus konkrētus līdzekļus vai saimnieciskos resursus, pamatojoties uz vispārējiem un konkrētiem noteikumiem, ko tās uzskata par piemērotiem, pēc tam, kad tās ir konstatējušas, ka attiecīgo līdzekļu vai saimniecisko resursu darīšana pieejamus ir vajadzīga vienīgi nolūkā sniegt humāno palīdzību Sīrijā vai atbalstu civiliedzīvotājiem Sīrijā.
               3.   Aizliegumu 28. panta 5. punktā nepiemēro līdzekļiem vai saimnieciskajiem resursiem, ko diplomātiskās vai konsulārās pārstāvniecības darījušas pieejamus I un II pielikumā uzskaitītajām fiziskām vai juridiskām personām, vai vienībām dara, ja šādi līdzekļi vai saimnieciskie resursi tiek sniegti saskaņā ar 5. panta 4. punktu.
               4.   Atkāpjoties no 28. panta 1. un 2. punkta, dalībvalsts kompetentās iestādes var atļaut konkrētu iesaldēto līdzekļu vai saimniecisko resursu atbrīvošanu, pamatojoties uz vispārējiem un īpašiem noteikumiem, kurus tās uzskata par piemērotiem, pēc tam, kad tās ir konstatējušas, ka attiecīgo līdzekļu vai saimniecisko resursu darīšana pieejamus ir vajadzīga vienīgi nolūkā sniegt humāno palīdzību Sīrijā vai atbalstu civiliedzīvotājiem Sīrijā. Līdzekļi vai saimnieciskie resursi tiek nodoti ANO ar nolūku sniegt palīdzību Sīrijā vai atvieglot tās sniegšanu saskaņā ar Sīrijas humānās palīdzības reaģēšanas plānu vai jebkuru turpmāku plānu, ko koordinē ANO.
               5.   Attiecīgā dalībvalsts informē citas dalībvalstis un Komisiju par jebkuru atļauju, kas piešķirta saskaņā ar 2. un 4. punktu, divu nedēļu laikā no atļaujas piešķiršanas.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 6. decembrī

            Padomes vārdā –

            priekšsēdētājs

         P. KAŽIMÍR

      (1)  OV L 147, 1.6.2013., 14. lpp.

      (2)  Padomes Regula (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV L 344, 28.12.2001., 70. lpp.).

      (3)  Padomes Regula (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (OV L 139, 29.5.2002., 9. lpp.).

      (4)  Padomes Regula (ES) 2016/1686 (2016. gada 20. septembris), ar ko nosaka papildu ierobežojošus pasākumus, kas vērsti pret ISIL (Da`esh) un Al-Qaida un ar tām saistītām fiziskām un juridiskām personām, vienībām vai struktūrām (OV L 255, 21.9.2016., 1. lpp.).


title: Padomes Lēmums (1999. gada 21. decembris) par Nolīguma vēstuļu apmaiņas veidā, kas noslēgts starp Eiropas Kopienu un Ukrainu, pagaidu piemērošanu, ar ko groza Nolīgumu starp Eiropas Kopienu un Ukrainu par tekstilizstrādājumu tirdzniecību

text:
Svarīgs juridisks paziņojums

|

31999D0871

Oficiālais Vēstnesis L 337 , 30/12/1999 Lpp. 0043 - 0043

		Padomes Lēmums(1999. gada 21. decembris)par Nolīguma vēstuļu apmaiņas veidā, kas noslēgts starp Eiropas Kopienu un Ukrainu, pagaidu piemērošanu, ar ko groza Nolīgumu starp Eiropas Kopienu un Ukrainu par tekstilizstrādājumu tirdzniecību(1999/871/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Komisija Kopienas vārdā ir apspriedusi nolīgumu vēstuļu apmaiņas veidā starp Eiropas Kopienu un Ukrainu, ar ko groza Nolīgumu starp Eiropas Kopienu un Ukrainu par tekstilizstrādājumu tirdzniecību.(2) Nolīgums vēstuļu apmaiņas veidā, ņemot vērā noteikumus par kvotu palielināšanu 1999. gadam, jāpiemēro uz pagaidu laiku līdz brīdim, kad tiks veiktas vajadzīgās nolīguma noslēgšanas procedūras, Ukraina veic atbilstošu nolīguma pagaidu piemērošanu,IR PIEŅĒMUSI ŠO LĒMUMU.1. pantsNolīgumu vēstuļu apmaiņas veidā starp Eiropas Kopienu un Ukrainu, ar ko groza Nolīgumu starp Eiropas Kopienu un Ukrainu par tekstilizstrādājumu tirdzniecību, piemēro uz pagaidu laiku līdz tā oficiālai noslēgšanai, un Ukraina veic atbilstošu nolīguma pagaidu piemērošanu [1].Nolīguma teksts ir pievienots šim lēmumam.2. pantsŠo lēmumu publicē Eiropas Kopienu Oficiālajā Vēstnesī.Tas stājas spēkā dienu pēc tā publicēšanas Oficiālajā Vēstnesī.Briselē, 1999. gada 21. decembrīPadomes vārdā —priekšsēdētājaT. Halonen[1] Diena, no kuras stājas spēkā pagaidu piemērošana, tiks publicēta Eiropas Kopienu Oficiālā Vēstneša C sērijā.--------------------------------------------------


title: Padomes Lēmums (KĀDP) 2016/476 (2016. gada 31. marts), ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku

text:
               1.4.2016

               LV

               Eiropas Savienības Oficiālais Vēstnesis

               L 85/38

         PADOMES LĒMUMS (KĀDP) 2016/476
   (2016. gada 31. marts),
   ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. aprīlī pieņēma Lēmumu 2013/183/KĀDP (1), ar ko inter alia īstenoja Apvienoto Nāciju Organizācijas Drošības padomes Rezolūcijas (“ANO DPR”) 1718 (2006), 1874 (2009), 2087 (2013) un 2094 (2013).

               (2)

               ANO Drošības padome 2016. gada 2. martā pieņēma ANO DPR 2270 (2016), kurā ir paustas visdziļākās bažas par kodolizmēģinājumu, ko Korejas Tautas Demokrātiskā Republika (“KTDR”) veica 2016. gada 6. janvārī, pārkāpjot attiecīgās ANO DP rezolūcijas, kā arī ir nosodīta raķešu palaišana, ko KTDR veica 2016. gada 7. februārī, izmantojot ballistisko raķešu tehnoloģiju un klaji pārkāpjot attiecīgās ANO DP rezolūcijas, un ir konstatēts, ka joprojām pastāv nepārprotams starptautiskā miera un drošības apdraudējums reģionā un ārpus tā.

               (3)

               Ar ANO DPR 2270 (2016), kurā paustas nopietnas bažas par to, ka KTDR ieroču pārdošana ir devusi ienākumus, kas tiek novirzīti, lai turpinātu kodolieroču un ballistisko raķešu izgatavošanu, tiek nolemts, ka ieročiem noteiktie ierobežojumi būtu jāattiecina uz visiem ieročiem un ar tiem saistītajiem materiāliem, tostarp uz kājnieku ieročiem un vieglajiem ieročiem un ar tiem saistītajiem materiāliem. Ar ANO DPR 2270 (2016) vēl vairāk tiek paplašināti aizliegumi nodot un iepirkt jebkādus priekšmetus, kas varētu palīdzēt attīstīt KTDR bruņoto spēku operatīvās spējas vai veicināt eksportu, ar kuru tiek sekmētas vai uzlabotas kādas citas dalībvalsts bruņoto spēku operatīvās spējas ārpus KTDR.

               (4)

               Ar ANO DPR 2270 (2016) tiek precizēts, ka aizliegums saņemt ar ieročiem saistītu tehnisku palīdzību liedz dalībvalstīm iesaistīties instruktoru, padomdevēju vai citu ierēdņu uzņemšanā, kuras ierodas militāru, paramilitāru vai ar policiju saistītu mācību nolūkā.

               (5)

               Ar ANO DPR 2270 (2016) tiek apstiprināts, ka aizliegumu nodot, iepirkt kādas noteiktas preces un sniegt ar tām saistītu tehnisko palīdzību attiecina arī uz priekšmetu sūtīšanu uz KTDR vai saņemšanu no KTDR nolūkā tos remontēt, veikt to apkopi, tos modernizēt, pārbaudīt, piemērot tiem reversās inženierijas metodes un tos tirgot neatkarīgi no tā, vai tiek nodotas īpašumtiesības vai kontrole, un tiek uzsvērts, ka tiek piemēroti arī vīzu aizlieguma pasākumi jebkuram atsevišķam ceļojumam minētajos nolūkos.

               (6)

               Ar ANO DPR 2270 (2016) tiek papildināts to personu un vienību saraksts, kurām piemēro aktīvu iesaldēšanas un vīzu aizlieguma pasākumus, un tiek pieņemts lēmums, ka aktīvu iesaldēšanu piemēro KTDR valdības vai Korejas Strādnieku partijas vienībām, ja dalībvalsts konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kas ir aizliegtas ar attiecīgajām ANO DP rezolūcijām.

               (7)

               Ar ANO DPR 2270(2016), kurā ir paustas bažas par to, ka KTDR ļaunprātīgi izmanto privilēģijas un imunitāti, kas piešķirtas saskaņā ar Vīnes konvencijām par diplomātiskajām un konsulārajām attiecībām, tiek nolemti arī papildu pasākumi, kuru mērķis ir atturēt KTDR diplomātus vai valdības pārstāvjus, vai personas no trešām valstīm darboties sarakstā iekļauto personu vai vienību vārdā vai vadībā vai iesaistīties aizliegtajās darbībās.

               (8)

               ANO DP Rezolūcijā 2270 (2016) ir sīkāk precizēts dalībvalstu pienākumu tvērums, lai nepieļautu KTDR valstspiederīgo specializētu apmācību dažās sensitīvās disciplīnās.

               (9)

               Ar ANO DPR 2270 (2016) tiek arī paplašināta darbības joma tiem pasākumiem, ko piemēro transporta nozarei un finanšu sektoram.

               (10)

               ANO DP Rezolūcijā 2270 (2016) tiek aizliegts iepirkt noteiktus izrakteņus un eksportēt aviācijas degvielu.

               (11)

               Ar ANO DPR 2270 (2016) tiek vēl vairāk paplašināti aizliegumi sniegt finansiālu atbalstu tirdzniecībai ar KTDR.

               (12)

               ANO DP Rezolūcijā 2270 (2016) tiek atgādināts, ka Finanšu darījumu darba grupa (FATF) ir aicinājusi valstis piemērot pastiprinātu uzticamības pārbaudi un iedarbīgus pretpasākumus, lai savu jurisdikciju pasargātu no nelikumīgas KTDR finanšu darbības, un dalībvalstis tiek aicinātas piemērot FATF 7. ieteikumu, tā interpretējošo piezīmi un ar to saistītās norādes, lai efektīvi īstenotu mērķtiecīgas ar ieroču izplatīšanu saistītās finanšu sankcijas.

               (13)

               ANO DP Rezolūcijā 2270 (2016) ir arī uzsvērts, ka ar to noteiktie pasākumi nav iecerēti tādēļ, lai radītu nelabvēlīgas humanitāras sekas KTDR civiliedzīvotājiem vai lai atstātu nelabvēlīgu ietekmi uz darbībām, kas ar attiecīgajām ANO DP rezolūcijām nav aizliegtas, un uz to starptautisko organizāciju un nevalstisko organizāciju darbu, kuras KTDR veic palīdzības un atbalsta darbības KTDR civiliedzīvotāju labā.

               (14)

               ANO DP Rezolūcijā 2270 (2016) ir pausta apņemšanās rast mierīgu, diplomātisku un politisku situācijas risinājumu un ir atkārtoti apstiprināts atbalsts sešpusējām sarunām, kā arī izskanējis aicinājums tās atsākt.

               (15)

               ANO DP Rezolūcijā 2270 (2016) ir apstiprināts, ka KTDR darbības tiek nepārtraukti pārskatītas un ka ANO DP ir gatava pastiprināt, grozīt, apturēt vai atcelt pasākumus, ja tā, ņemot vērā prasību ievērošanu no KTDR puses, būtu vajadzīgs, un ir izteikta apņēmība veikt būtiskus papildu pasākumus, ja KTDR atkārtos kodolizmēģinājumu vai raķešu palaišanu.

               (16)

               Ir vajadzīga turpmāka Savienības rīcība, lai īstenotu dažus pasākumus, kas paredzēti šajā lēmumā.

               (17)

               Tādēļ Lēmums 2013/183/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2013/183/KĀDP groza šādi:

               1)

               lēmuma 1. panta 1. punkta e) apakšpunktu aizstāj ar šādu:

                           “e)

                           jebkādi citi priekšmeti, kas varētu veicināt KTDR kodolprogrammas vai ballistisko raķešu programmas, vai citas masu iznīcināšanas ieroču programmas, ar ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai ar šo lēmumu aizliegtas darbības, vai ja tie varētu palīdzēt izvairīties no pasākumiem, kuri noteikti ar minētajām ANO DP rezolūcijām vai šo lēmumu. Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo noteikumu;”;

               2)

               lēmuma 1. panta 1. punktam pievieno šādu apakšpunktu:

                           “f)

                           jebkādi citi priekšmeti, izņemot pārtiku vai zāles, ja attiecīgā dalībvalsts konstatē, ka tie varētu tieši palīdzēt attīstīt KTDR bruņoto spēku operatīvās spējas vai veicināt eksportu, ar kuru tiek sekmētas vai uzlabotas kādas citas valsts bruņoto spēku operatīvās spējas ārpus KTDR.”;

               3)

               iekļauj šādu pantu:
               “1.a pants
               1.   Lēmuma 1. panta 1. punkta f) apakšpunktu nepiemēro priekšmetu piegādei, pārdošanai, nodošanai vai iegādei, ja:

                           a)

                           dalībvalsts konstatē, ka šāda darbība kalpo vienīgi humanitāriem nolūkiem vai vienīgi iztikas nolūkiem un ka KTDR personas vai vienības to neizmantos ienākumu gūšanai, un ka tā nav saistīta ne ar vienu darbību, kas aizliegta ar ANO DPR 1718 (2006), 1874 (2009), 2087 (2013), 2094 (2013), 2270 (2016) vai ar šo lēmumu, ar noteikumu, ka dalībvalsts Sankciju komitejai iepriekš paziņo par šādu konstatējumu un informē Sankciju komiteju arī par pasākumiem, kas veikti, lai novērstu priekšmetu novirzīšanu šādiem citiem mērķiem; vai

                           b)

                           Sankciju komiteja katrā atsevišķā gadījumā ir konstatējusi, ka kāda konkrētā piegāde, pārdošana vai nodošana nav pretrunā mērķiem, kas izvirzīti ANO DPR 1718 (2006), 1874 (2009), 2087 (2013), 2094 (2013) vai 2270 (2016).”;

               4)

               iekļauj šādu pantu:
               “2.a pants
               Dalībvalstu valstspiederīgajiem – vai izmantojot kuģus, kuri kuģo ar dalībvalsts karogu, vai dalībvalstu gaisa kuģus – ir aizliegts no KTDR iepirkt zeltu, titāna rūdu, vanādija rūdu un retus izrakteņus neatkarīgi no tā, vai to izcelsme ir vai nav KTDR teritorijā. Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo noteikumu.”;

               5)

               iekļauj šādus pantus:
               “4.a pants
               1.   Dalībvalstu valstspiederīgajiem – vai izmantojot kuģus, kuri kuģo ar dalībvalsts karogu, vai dalībvalstu gaisa kuģus – ir aizliegts no KTDR iepirkt ogles, dzelzi un dzelzsrūdu neatkarīgi no tā, vai to izcelsme ir vai nav KTDR teritorijā. Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo noteikumu.
               2.   Panta 1. punktu nepiemēro oglēm, attiecībā uz kurām iepircēja dalībvalsts, balstoties uz ticamu informāciju, apstiprina, ka to izcelsme ir ārpus KTDR un ka tās transportētas pa KTDR tikai tādēļ, lai tās eksportētu, izmantojot Radžinas (Rasonas) ostu, ar noteikumu, ka dalībvalsts Sankciju komitejai to paziņo iepriekš un ka šādi darījumi nav saistīti ar ienākumu radīšanu KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016) vai ar šo lēmumu.
               3.   Panta 1. punktu nepiemēro darījumiem, kas paredzēti tikai iztikas mērķiem un nav saistīti ar ienākumu radīšanu KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016) vai ar šo lēmumu.
               4.b pants
               1.   Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalsts karogu, vai dalībvalstu gaisa kuģus, ir aizliegts pārdot KTDR vai piegādāt tai aviācijas degvielu, tostarp aviācijas benzīnu, ligroīna tipa reaktīvo dzinēju degvielu, petrolejas tipa reaktīvo dzinēju degvielu un petrolejas tipa raķešu degvielu neatkarīgi no tā, vai to izcelsme ir dalībvalstu teritorijās.
               2.   Panta 1. punktu nepiemēro, ja Sankciju komiteja, pamatojoties uz katru atsevišķu izņēmuma gadījumu, iepriekš ir apstiprinājusi šādu izstrādājumu nodošanu KTDR pārbaudītu vitālu humanitāru vajadzību nolūkā un ievērojot konkrētu režīmu efektīvai piegādes un izmantošanas uzraudzībai.
               3.   Panta 1. punktu nepiemēro attiecībā uz aviācijas degvielas pārdošanu vai piegādi civiliem pasažieru gaisa kuģiem ārpus KTDR, kura paredzēta tikai patēriņam lidojumā uz KTDR un atpakaļlidojumā.”;

               6)

               lēmuma 5. pantu aizstāj ar šādu:
               “5. pants
               Dalībvalstis nesniedz publisku un privātu finansiālu atbalstu tirdzniecībai ar KTDR, tostarp eksporta kredītus, garantijas vai apdrošināšanu saviem valstspiederīgajiem vai vienībām, kas iesaistīti šādā tirdzniecībā, ja šāds finansiāls atbalsts varētu sekmēt KTDR programmas vai darbības, kas saistītas ar kodolmateriāliem, ballistiskajām raķetēm vai citiem masu iznīcināšanas ieročiem, vai citas darbības, kuras aizliegtas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai ar šo lēmumu, vai kuras varētu veicināt izvairīšanos no minētajās ANO DPR rezolūcijās vai šajā lēmumā noteiktajiem pasākumiem.”;

               7)

               7. panta 1. punktu aizstāj ar šādu:
               “1.   Lai nepieļautu to, ka finanšu pakalpojumus sniedz vai tādus finanšu vai citus aktīvus vai līdzekļus, tostarp lielus skaidras naudas apjomus, nodod uz dalībvalstu teritoriju, caur to vai no tās, vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to jurisdikcijā esošu finanšu iestāžu starpniecību, kuri var sekmēt KTDR kodolmateriālu, ballistisko raķešu vai citu masu iznīcināšanas ieroču programmas vai darbības, vai citas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai ar šo lēmumu aizliegtas darbības, vai izvairīšanos no minētajās ANO DPR rezolūcijās vai šajā lēmumā noteiktajiem pasākumiem, dalībvalstis atbilstīgi savām valsts iestādēm un tiesību aktiem pastiprināti uzrauga to jurisdikcijā esošo finanšu iestāžu darbības ar:

                           a)

                           bankām, kuru domicils ir KTDR,

                           b)

                           tādu banku filiālēm un meitasuzņēmumiem dalībvalstu jurisdikcijā, kuru domicils ir KTDR, kā uzskaitīts IV pielikumā;

                           c)

                           tādu banku filiālēm un meitasuzņēmumiem ārpus dalībvalstu jurisdikcijas, kuru domicils ir KTDR, kā uzskaitīts V pielikumā; un

                           d)

                           finanšu vienībām, kuru domicils nav KTDR un kuras nav dalībvalstu jurisdikcijā, bet kuras ir tādu personu un vienību kontrolē, kam ir domicils KTDR, kā uzskaitīts V pielikumā,

                     lai izvairītos no šādām darbībām, kas sekmē KTDR kodolmateriālu, ballistisko raķešu vai citu masu iznīcināšanas ieroču programmas vai darbības.”;

               8)

               lēmuma 8. pantu aizstāj ar šādu:
               “8. pants
               1.   KTDR banku filiāļu, meitasuzņēmumu vai pārstāvniecību, ietverot KTDR Centrālo banku, tās filiāles un meitasuzņēmumus, un citu 7. panta 1. punktā minēto finanšu vienību atvēršana dalībvalstu teritorijās ir aizliegta.
               2.   Esošās filiāles, meitasuzņēmumi un pārstāvniecības tiek slēgtas deviņdesmit dienās no ANO DPR 2270 (2016) pieņemšanas.
               3.   KTDR bankām, ietverot KTDR Centrālo banku, tās filiāles un meitasuzņēmumus, un citām 7. panta 1. punktā minētajām finanšu vienībām ir aizliegts:

                           a)

                           veidot ar dalībvalstu jurisdikcijā esošām bankām jaunus kopuzņēmumus,

                           b)

                           pārņemt dalībvalstu jurisdikcijā esošo banku īpašumtiesības,

                           c)

                           veidot vai saglabāt korespondentbanku attiecības ar dalībvalstu jurisdikcijā esošām bankām,

                     ja vien Sankciju komiteja nav iepriekš apstiprinājusi a), b) un c) apakšpunktā minētos darījumus.
               4.   Pastāvošie kopuzņēmumi, īpašumtiesības un korespondentbanku attiecības ar KTDR bankām beidz darbību deviņdesmit dienās no ANO DPR 2270 (2016) pieņemšanas.
               5.   Dalībvalstu teritorijā vai jurisdikcijā esošām finanšu iestādēm ir aizliegts atvērt pārstāvniecības, meitasuzņēmumus, filiāles vai bankas kontus KTDR.
               6.   Esošās pārstāvniecības, meitasuzņēmumi vai bankas konti KTDR tiek slēgti deviņdesmit dienās no ANO DPR 2270 (2016) pieņemšanas, ja attiecīgajai dalībvalstij ir ticama informācija, kas dod pietiekamu pamatu uzskatīt, ka šādi finanšu pakalpojumi varētu sekmēt KTDR kodolprogrammas vai ballistisko raķešu programmas, vai citas darbības, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016).
               7.   Panta 6. punktu nepiemēro, ja Sankciju komiteja katrā atsevišķā gadījumā konstatē, ka šādas pārstāvniecības, meitasuzņēmumi vai bankas konti ir vajadzīgi, lai sniegtu humāno palīdzību vai veiktu diplomātisko misiju darbības KTDR, ievērojot Vīnes Konvenciju par diplomātiskajiem sakariem, vai ANO, tās specializēto aģentūru vai ar tām saistītu organizāciju darbības, vai jebkādiem citiem mērķiem, kas atbilst ANO DPR 1718 (2006), 1874 (2009), 2087 (2013), 2094 (2013) vai 2270 (2016).”;

               9)

               lēmuma 10. panta 1. punktu aizstāj ar šādu:
               “1.   Saskaņā ar savām valsts iestādēm un tiesību aktiem un atbilstīgi starptautiskajām tiesībām, ietverot Vīnes konvencijas par diplomātiskajiem un konsulārajiem sakariem dalībvalstis savā teritorijā, tostarp savās lidostās, ostās un brīvās tirdzniecības zonās, pārbauda visas kravas, kas tiek sūtītas uz KTDR un saņemtas no KTDR, vai kas šķērso to teritoriju, vai kravas, kurām starpnieks vai organizators ir KTDR vai KTDR valstspiederīgie, vai personas vai vienības, kas darbojas to vārdā vai vadībā, vai vienības, kas atrodas to īpašumā vai kontrolē, vai I pielikumā uzskaitītās personas vai vienības, vai kravas, kas tiek transportētas KTDR karoga gaisa vai jūras kuģos, ar mērķi nodrošināt, lai netiktu nodoti nekādi priekšmeti, pārkāpjot ANO DPR 1718 (2006), 1874 (2009), 2087 (2013), 2094 (2013) un 2270 (2016).”;

               10)

               lēmuma 10. pantā iekļauj šādu punktu:
               “1.a   Saskaņā ar savām valsts iestādēm un tiesību aktiem un atbilstīgi starptautiskajām tiesībām, ietverot Vīnes konvencijas par diplomātiskajiem un konsulārajiem sakariem, dalībvalstis savā teritorijā, tostarp savās lidostās un ostās, pārbauda visas kravas, kas tiek sūtītas uz KTDR un saņemtas no KTDR, vai kas šķērso to teritoriju, vai kravas, kurām starpnieks vai organizators ir KTDR vai KTDR valstspiederīgie, vai personas vai vienības, kas darbojas to vārdā, ja to rīcībā ir informācija, kas dod pietiekamu pamatu uzskatīt, ka kravā ir priekšmeti, kuru piegāde, pārdošana, nodošana vai eksportēšana ir aizliegta saskaņā ar šo lēmumu.”;

               11)

               lēmuma 11. pantu aizstāj ar šādu:
               “11. pants
               1.   Dalībvalstis atsaka atļauju nolaisties to teritorijā, pacelties no tās vai pārlidot to jebkuram gaisa kuģim, ja to rīcībā ir informācija, kas dod pietiekamu pamatu uzskatīt, ka šādu gaisa kuģu kravā ir priekšmeti, kuru piegāde, pārdošana, nodošana vai eksportēšana ir aizliegta saskaņā ar ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai saskaņā ar šo lēmumu.
               2.   Panta 1. punktu nepiemēro ārkārtas nolaišanās gadījumos vai tad, ja nolaišanās jāveic pārbaudes nolūkā.”;

               12)

               iekļauj šādu pantu:
               “11.a pants
               1.   Dalībvalstis aizliedz iebraukt savās ostās jebkuram kuģim, ja to rīcībā ir informācija, kas dod pietiekamu pamatu uzskatīt, ka minētais kuģis tieši vai netieši ir kādas I pielikumā uzskaitītās personas vai vienības īpašumā vai kontrolē vai ka uz tā atrodas krava, kuras piegāde, pārdošana, nodošana vai eksports ir aizliegts saskaņā ar ANO DPR 1718 (2006), 1874 (2009), 2087 (2013), 2094 (2013) vai 2270 (2016).
               2.   Panta 1. punktu nepiemēro ārkārtas gadījumos vai tad, ja tā ir atgriešanās izcelsmes ostā vai iebraukšana pārbaudes nolūkā vai ja Sankciju komiteja iepriekš ir konstatējusi, ka šāda iebraukšana ir vajadzīga humanitāros nolūkos vai jebkuros citos nolūkos, kas atbilst ANO DPR 2270 (2016) mērķiem.”;

               13)

               iekļauj šādus pantus:
               “12.a pants
               1.   Ir aizliegts iznomāt vai fraktēt karoga kuģus vai gaisa kuģus vai sniegt apkalpes pakalpojumus KTDR, jebkurām I pielikumā uzskaitītajām personām vai vienībām, jebkurām citām KTDR vienībām, jebkurām citām personām vai vienībām, attiecībā uz kurām dalībvalsts konstatē, ka tās ir palīdzējušas izvairīties no sankcijām vai pārkāpt ANO DPR 1718 (2006), 1874 (2009), 2087 (2013), 2094 (2013) vai 2270 (2016) noteikumus, jebkurām personām vai vienībām, kas darbojas iepriekšminēto vārdā vai vadībā, un jebkurām vienībām, kas ir iepriekšminēto īpašumā vai kontrolē.
               2.   Panta 1. punktu nepiemēro iznomāšanai, fraktēšanai vai apkalpes pakalpojumu sniegšanai ar noteikumu, ka attiecīgā dalībvalsts katrā atsevišķā gadījumā Sankciju komitejai ir iepriekš paziņojusi un sniegusi tai informāciju, kas apliecina, ka šādas darbības notiek tikai iztikas mērķiem un ka KTDR personas vai vienības tos neizmantos ienākumu gūšanai, un informāciju par pasākumiem, kas veikti, lai nepieļautu, ka šādas darbības palīdz pārkāpt ANO DPR 1718 (2006), 1874 (2009), 2087 (2013), 2094 (2013) vai 2270 (2016) noteikumus.
               12.b pants
               Dalībvalstis anulē jebkura tāda kuģa reģistrāciju, kura īpašnieks, ekspluatētājs vai apkalpes nodrošinātājs ir KTDR, un nereģistrē nevienu šādu kuģi, kura reģistrāciju ir anulējusi cita valsts saskaņā ar ANO DPR 2270 (2016) 19. punktu.
               12.c pants
               1.   Ir aizliegts reģistrēt kuģus KTDR, saņemt atļauju kuģim, lai to izmantotu ar KTDR karogu, vai turēt īpašumā jebkādu kuģi ar KTDR karogu, to iznomāt, ekspluatēt vai sniegt tam jebkādu kuģa klasifikācijas, sertifikācijas vai ar to saistītu pakalpojumu, vai to apdrošināt.
               2.   Panta 1. punktu nepiemēro darbībām, kuras iepriekš katrā atsevišķā gadījumā paziņojusi Sankciju komiteja, ar noteikumu, ka attiecīgā dalībvalsts Sankciju komitejai ir sniegusi sīku informāciju par darbībām, tostarp ar tajās iesaistīto personu vārdiem un vienību nosaukumiem, informāciju, kas apliecina, ka šādas darbības notiek tikai iztikas mērķiem un ka KTDR personas vai vienības tos neizmantos ienākumu gūšanai, un informāciju par pasākumiem, kas veikti, lai nepieļautu, ka šādas darbības palīdz pārkāpt ANO DPR 1718 (2006), 1874 (2009), 2087 (2013), 2094 (2013) vai 2270 (2016).;”

               14)

               13. panta 1. un 2. punktu aizstāj ar šādiem:
               “1.   Dalībvalstis veic pasākumus, kas vajadzīgi, lai to teritorijā neieceļotu un lai to robežas nešķērsotu:

                           a)

                           I pielikumā uzskaitītās Sankciju komitejas vai Drošības padomes norādītās personas (arī to ģimenes locekļi) vai personas, kas rīkojas to vārdā vai vadībā, kuras ir atbildīgas par KTDR politiku – tostarp to atbalstot un veicinot – attiecībā uz tās kodolmateriālu, ballistisko raķešu vai citu masu iznīcināšanas ieroču programmām;

                           b)

                           personas, kas nav iekļautas I pielikumā, kā uzskaitīts II pielikumā:

                                       i)

                                       kas ir atbildīgas par KTDR kodolmateriālu, ballistisko raķešu un citu masu iznīcināšanas ieroču programmām, tostarp to atbalstīšanu un veicināšanu, vai personas, kas rīkojas to vārdā vai vadībā;

                                       ii)

                                       kas sniedz finanšu pakalpojumus vai nodot tādus finanšu vai citus aktīvus vai līdzekļus uz dalībvalstu teritoriju, caur to vai no tās vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību, kuri var sekmēt KTDR kodolmateriālu, ballistisko raķešu vai citu masu iznīcināšanas ieroču programmas;

                                       iii)

                                       kuras ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, aprīkojuma, preču un tehnoloģiju piegādē KTDR vai no tās, ar ko varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas;

                           c)

                           personas, kuras nav iekļautas I pielikumā vai II pielikumā un kuras strādā I pielikumā vai II pielikumā uzskaitīto personu vai vienību vai to personu labā vai vadībā, kuras atbalsta izvairīšanos no sankcijām vai kuras pārkāpj ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai šā lēmuma noteikumus, kā uzskaitīts III pielikumā.

                     2.   Panta 1. punkta a) apakšpunktu nepiemēro, ja Sankciju komiteja katrā atsevišķā gadījumā konstatē, ka šāds ceļojums ir pamatots ar humanitāro vajadzību apsvērumiem, tostarp reliģiska pienākuma apsvērumiem, vai ja Sankciju komiteja secina, ka šāds izņēmums citādi sekmētu ANO DPR 1718 (2006), 1874 (2009), 2087 (2013), 2094 (2013) vai 2270 (2016) mērķu sasniegšanu.”;

               15)

               iekļauj šādus pantus:
               “14.a pants
               1.   Saskaņā ar piemērojamiem valstu un starptautiskajiem tiesību aktiem dalībvalstis ar mērķi repatriēt uz KTDR izraida no savas teritorijas KTDR diplomātus, valdības pārstāvjus vai citus KTDR valstspiederīgos, kas darbojas saskaņā ar valdības pilnvarām, attiecībā uz kuriem dalībvalstis konstatē, ka tie strādā I pielikumā uzskaitīto personu vai vienību labā vai vadībā vai tādu personu vai vienību vārdā vai vadībā, kuras palīdz izvairīties no sankcijām vai pārkāpj ANO DPR 1718 (2006), 1874 (2009), 2087 (2013), 2094 (2013) vai 2270 (2016) noteikumus.
               2.   Panta 1. punktu nepiemēro gadījumos, kad KTDR valdības pārstāvji tranzītā dodas uz Apvienoto Nāciju Organizācijas galveno mītni, lai piedalītos Apvienoto Nāciju Organizācijas darbā.
               3.   Panta 1. punktu nepiemēro, ja personas klātbūtne ir nepieciešama, lai nodrošinātu tiesas procesu vai vienīgi medicīniskiem, drošības vai citiem humanitāriem nolūkiem, vai ja Sankciju komiteja katrā atsevišķā gadījuma ir konstatējusi, ka attiecīgās personas izraidīšana būtu pretrunā mērķiem, kas izvirzīti ANO DPR 1718 (2006), 1874 (2009), 2087 (2013), 2094 (2013) un 2270 (2016).
               14.b pants
               1.   Saskaņā ar piemērojamiem valstu un starptautiskajiem tiesību aktiem dalībvalstis ar mērķi repatriēt uz personas valstspiederības valsti izraida no savas teritorijas trešo valstu valstspiederīgos, attiecībā uz kuriem dalībvalstis konstatē, ka tie strādā I pielikumā uzskaitīto personu vai vienību labā vai vadībā vai palīdz izvairīties no sankcijām, vai pārkāpj ANO DPR 1718 (2006), 1874 (2009), 2087 (2013), 2094 (2013) vai 2270 (2016) noteikumus.
               2.   Panta 1. punktu nepiemēro, ja personas klātbūtne ir nepieciešama, lai nodrošinātu tiesas procesu vai vienīgi medicīniskiem, drošības vai citiem humanitāriem nolūkiem, vai ja Sankciju komiteja katrā atsevišķā gadījuma ir konstatējusi, ka attiecīgās personas izraidīšana būtu pretrunā mērķiem, kas izvirzīti ANO DPR 1718 (2006), 1874 (2009), 2087 (2013), 2094 (2013) un 2270 (2016).
               3.   Panta 1. punktu nepiemēro gadījumos, kad KTDR valdības pārstāvji tranzītā dodas uz Apvienoto Nāciju Organizācijas galveno mītni, lai piedalītos Apvienoto Nāciju Organizācijas darbā.”;

               16)

               lēmuma 15. panta 1. punkta c) apakšpunktu aizstāj ar šādu:

                           “c)

                           personas un vienības, kuras nav iekļautas I pielikumā vai II pielikumā un kuras strādā I pielikumā vai II pielikumā uzskaitīto personu vai vienību vai tādu personu labā vai vadībā, kuras palīdz izvairīties no sankcijām vai pārkāpj ANO DPR 1718 (2006), 1874 (2009), 2087 (2013), 2094 (2013) vai 2270 (2016), vai šā lēmuma noteikumus, kā uzskaitīts šā lēmuma III pielikumā;”;

               17)

               lēmuma 15. panta 1. punktā iekļauj šādu apakšpunktu:

                           “d)

                           KTDR valdības vai Korejas Strādnieku partijas vienības, vai personas vai vienības, kas darbojas to vārdā vai vadībā, vai vienības, kas ir to īpašumā vai kontrolē, ja attiecīgā dalībvalsts konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016).”;

               18)

               iekļauj šādus pantus:
               “15.a pants
               Lēmuma 15. panta 1. punkta d) apakšpunktu nepiemēro attiecībā uz finansējumu, citiem finanšu aktīviem un saimnieciskiem resursiem, kas ir vajadzīgi, lai veiktu KTDR misiju darbības ANO un tās specializētajās aģentūrās, un ar tām saistītajās organizācijās vai lai veiktu citas KTDR diplomātiskās un konsulārās misijas, un attiecībā uz jebkādu finansējumu, citiem finanšu aktīviem un saimnieciskiem resursiem, attiecībā uz kuriem Sankciju komiteja katrā atsevišķā gadījumā iepriekš konstatē, ka tie ir vajadzīgi, lai sniegtu humāno palīdzību, atteiktos no kodolieročiem vai kādam citam nolūkam, kas atbilst ANO DPR 2270 (2016) mērķiem.
               15.b pants
               1.   Lēmuma I pielikumā uzskaitīto vienību pārstāvniecības tiek slēgtas.
               2.   I pielikumā uzskaitītajām vienībām, kā arī personām vai vienībām, kas darbojas to labā vai vārdā, aizliedz tieši vai netieši piedalīties kopuzņēmumos vai jebkādos citos darījumdarbības pasākumos.”;

               19)

               lēmuma 16. pantu aizstāj ar šādu:
               “16. pants
               Dalībvalstis veic vajadzīgos pasākumus, lai saglabātu modrību un novērstu, ka to teritorijās vai to valstspiederīgie specializēti māca vai apmāca KTDR valstspiederīgos disciplīnās, kas varētu sekmēt KTDR ar kodolieroču izplatīšanu saistītas darbības un kodolieroču piegādes sistēmu attīstību, tostarp mācības vai apmācību progresīvajā fizikā, progresīvajā datorsimulācijā un ar to saistītajās datorzinātnēs, ģeotelpiskajā navigācijā, kodolenerģētikā, aviācijas un kosmiskajā inženierijā, aeronautikas inženierijā un ar tām saistītajās disciplīnās.”;

               20)

               lēmuma 17. pantu aizstāj ar šādu:
               “17. pants
               Dalībvalstis saskaņā ar starptautiskajām tiesībām izrāda īpašu modrību attiecībā uz KTDR diplomātisko personālu, lai nepieļautu, ka šādas personas sekmē KTDR kodolmateriālu, ballistisko raķešu vai citu masu iznīcināšanas ieroču programmas, vai citas darbības, kuras ir aizliegtas ar ANO DPR 1718 (2006), 1874 (2009), 2087 (2013), 2094 (2013) un 2270 (2016), vai ar šo lēmumu, vai izvairās no minētajās ANO Drošības Padomes rezolūcijās vai šajā lēmumā noteiktajiem pasākumiem.”

               21)

               lēmuma 18. pantu aizstāj ar šādu:
               “18. pants
               Tādu sarakstā iekļautu personu un vienību, kas uzskaitītas I, II un III pielikumā, vai citu KTDR personu vai vienību, tostarp KTDR valdības, valsts struktūru, uzņēmumu un aģentūru vai tādu personu vai vienību, kas iesniedz prasību šādas personas vai vienības vārdā vai rīkojas to labā, prasības netiek apmierinātas, tostarp prasības par kompensāciju vai atlīdzināšanu vai citas šāda veida prasības, piemēram, ieskaitu, naudas sodu vai garantijas nodrošinātu prasību, prasību pagarināt vai izpildīt galvojumu, finanšu garantiju, tostarp prasības, kas izriet no kredītvēstulēm un līdzīgiem instrumentiem, kuri saistīti ar kādu līgumu vai darījumu, ko tieši vai netieši, pilnībā vai daļēji skāruši pasākumi, kuri noteikti ANO DPR 1718 (2006), 1874 (2009), 2087 (2013), 2094 (2013) un 2270 (2016), tostarp Savienības un dalībvalstu pasākumi saskaņā ar attiecīgajiem Drošības padomes lēmumiem, vai šajā lēmumā noteikto prasību īstenošanu.”.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 31. martā

            Padomes vārdā –

            priekšsēdētājs

         A.G. KOENDERS

      (1)  Padomes Lēmums 2013/183/KĀDP (2013. gada 22. aprīlis) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2010/800/KĀDP (OV L 111, 23.4.2013., 52. lpp.).


title: 2008/990/EK: Eiropas Centrālās bankas Lēmums ( 2008. gada 11. decembris ) par 2009. gadā emitējamo monētu daudzuma apstiprināšanu (ECB/2008/20)

text:
               31.12.2008

               LV

               Eiropas Savienības Oficiālais Vēstnesis

               L 352/58

      EIROPAS CENTRĀLĀS BANKAS LĒMUMS

   (2008. gada 11. decembris)
   par 2009. gadā emitējamo monētu daudzuma apstiprināšanu
   (ECB/2008/20)
   (2008/990/EK)
   EIROPAS CENTRĀLĀS BANKAS PADOME,
   ņemot vērā Eiropas Kopienas dibināšanas līgumu un jo īpaši tā 106. panta 2. punktu,
   ņemot vērā Padomes 2008. gada 8. jūlija Lēmumu 2008/608/EK saskaņā ar Līguma 122. panta 2. punktu par vienotās valūtas ieviešanu Slovākijā 2009. gada 1. janvārī (1) un jo īpaši tā 1. pantu,
   tā kā:

               (1)

               No 1999. gada 1. janvāra Eiropas Centrālajai bankai (ECB) ir ekskluzīvas tiesības apstiprināt monētu daudzumu, kuru var emitēt dalībvalstis, kas ieviesušas euro (turpmāk tekstā – “iesaistītās dalībvalstis”).

               (2)

               No 2009. gada 1. janvāra tiek atcelts 2003. gada Pievienošanās akta 4. pantā minētais Slovākijas izņēmuma statuss.

               (3)

               Piecpadsmit pašlaik iesaistītās dalībvalstis un Slovākija apstiprinājuma saņemšanai Eiropas Centrālajā bankā iesniegušas aprēķinus par 2009. gadā emitējamo euro monētu daudzumu kopā ar paskaidrojumiem par prognozēm izmantoto metodiku,

         IR PIEŅĒMUSI ŠĀDU LĒMUMU.
   1. pants
   2009. gadā emitējamo euro monētu daudzuma apstiprinājums
   ECB apstiprina euro monētu daudzumu, kuru iesaistītās dalībvalstis emitēs 2009. gadā un kurš norādīts šajā tabulā:

               (miljonos euro)

               Apgrozībai paredzēto monētu emisija un kolekcijas monētu (nav paredzētas apgrozībai) emisija 2009. gadā

               Beļģija

               105,4

               Vācija

               632,0

               Īrija

               65,5

               Grieķija

               85,7

               Spānija

               390,0

               Francija

               252,5

               Itālija

               234,3

               Kipra

               22,5

               Luksemburga

               42,0

               Malta

               15,4

               Nīderlande

               68,5

               Austrija

               216,0

               Portugāle

               50,0

               Slovēnija

               27,0

               Slovākija

               131,0

               Somija

               60,0

         2. pants
   Nobeiguma noteikums
   Šis lēmums ir adresēts iesaistītajām dalībvalstīm.

      Frankfurtē pie Mainas, 2008. gada 11. decembrī

            ECB prezidents

         Jean-Claude TRICHET

      (1)  OV L 195, 24.7.2008., 24. lpp.


title: Padomes Lēmums (1996. gada 25. jūnijs) par Kopienas pievienošanos nolīgumam, kas veicina starptautisko saglabāšanas un vadības pasākumu ievērošanu uz tāljūrā esošiem zvejas kuģiem

text:
Svarīgs juridisks paziņojums

|

31996D0428

Oficiālais Vēstnesis L 177 , 16/07/1996 Lpp. 0024 - 0025

		Padomes lēmums(1996. gada 25. jūnijs)par Kopienas pievienošanos nolīgumam, kas veicina starptautisko saglabāšanas un vadības pasākumu ievērošanu uz tāljūrā esošiem zvejas kuģiem(96/428/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 43. pantu, saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā starptautiskā sadarbība ir svarīga, lai nodrošinātu tāljūru bioloģisko resursu saglabāšanu, kā arī racionālu, atbildīgu un noturīgu to izmantošanu;tā kā Kopiena ir parakstījusi Apvienoto Nāciju Organizācijas Jūras tiesību konvenciju, kura paredz visas starptautiskās sabiedrības sadarbību tāljūras dzīvo resursu saglabāšanā un apsaimniekošanā;tā kā attiecībā uz jūras zveju, Kopiena ir pilnvarota pieņemt zivsaimniecības resursu saglabāšanas un vadības pasākumus, kā arī šajā jomā slēgt nolīgumus ar trešām valstīm un starptautiskām organizācijām, kā noteikts kompetences deklarācijā, kuru Kopiena iesniedza laikā, kad tā pievienojās ANO Pārtikas un lauksaimniecības organizācijai;tā kā jānovērš prakse, kuras laikā notiek kuģa karoga piešķiršana vai maiņa, lai apietu starptautiskos pasākumus dzīvo jūras resursus saglabāšanai un apsaimniekošanai;tā kā tādēļ katrai dalībvalstij jāpilda savas saistības, lai pienācīgiem un efektīviem līdzekļiem, kurus koordinē starptautiskā līmenī, nodrošinātu to, ka kuģi ar atļauju peldēt ar tās valsts karogu ievēro starptautiskos saglabāšanas un vadības pasākumus;tā kā tālab Kopiena piedalījās starptautiskās sarunās, kas beidzās ar to, ka ANO Pārtikas un lauksaimniecības organizācijas konferencē, tās 27. sesijā 1993. gada novembrī apstiprināja nolīgumu, lai veicinātu starptautisko saglabāšanas un vadības pasākumu ievērošanu uz tāljūrā esošiem zvejas kuģiem;tā kā minētais nolīgums veido noderīgu sistēmu starptautiskās sadarbības nostiprināšanai, lai nodrošinātu to, ka netiek apdraudēta saglabāšanas un vadības pasākumu efektivitāte;tā kā minētais nolīgums ir neatņemama sastāvdaļa no Starptautiskā rīcības kodeksa par atbildīgo zveju, kas iekļauts 1992. gada maija Cancún deklarācijā;tā kā Kopienas zvejnieki zvejo tāljūrās, un tādēļ Kopienas interesēs ir pieņemt minēto nolīgumu,IR PIEŅĒMUSI ŠO LĒMUMU.1. pantsAr šo Eiropas Kopiena pieņem nolīgumu, lai veicinātu starptautisko saglabāšanas un vadības pasākumu ievērošanu uz tāljūrā esošiem zvejas kuģiem.Nolīguma teksts ir pievienots šim lēmumam.2. pantsPadomes priekšsēdētājs izraugās personu, kas ir pilnvarota iesniegt apstiprināšanas dokumentus ANO Pārtikas un lauksaimniecības organizācijas ģenerālsekretāram, saskaņā ar nolīguma X panta 2. punktu.Luksemburgā, 1996. gada 25. jūnijāPadomes vārdā —priekšsēdētājsM. Pinto[1] OV C 229, 18.8.1994., 10. lpp.[2] OV C 18, 23.1.1995., 438. lpp.--------------------------------------------------